Diari Oficial de la Generalitat Valenciana


Sumari del DOGV 624, del 08-07-1987 (1987/809212)

RESOLUCIÓ de 24 de juny de 1987, del Director de l'Institut Valencia d'Administració Pública, per la qual es convoca la realització de cursos d'idiomes per al curs acadèmic 1987/88.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   624

Data del DOGV
:   08-07-1987

Secció del DOGV
:   ALTRES DISPOSICIONS

Número del document
:   1987/809212


Data del document
:   24-06-1987

Organisme emissor
:   Conselleria d'Administració Pública

Tipus de document
:   Resolució

Correcció d'errades

Resolució de 24 de juny de 1987, del Director de l'Institut Valencià d'Administració Pública, per la qual es convoca la realització de cursos d'idiomas per al curs acadèmic 1987/88.  
L'institut Valencià d'Administració Pública en col·laboració amb l'Escola Oficial d'idiomes de València i executant un pla d'activitats ha organitzat els següents cursos d'idiomes per al personal al servei de la Generalitat:   
1. Curs d'anglès. Nivell I.   
2. Curs d'anglès. Nivell II.   
3. Curs d'anglès. Nivell III.   
4. Curs de Francés. Nivell I-A.   
5. Curs de Francés. Nivell I-B.   
6. Curs de Francés. Nivell II.   
7. Curs de Francés. Nivell III.   
Els cursos ofertats les característiques i requisits d'accés dels quals es detallen es desenvoluparan d'acord amb les següents normes.   
1. SOL·LICITUDS.   
1. Els qui aspiren a participar en algun dels cursos esmentats hauran de sol·licitar-ho adjuntant la següent documentació:   
a) Instància de sol·licitud.   
b) Informe del Centre Directiu valorant-ne l'interès.   
c) Autorització de la seua Direcció General o Cap del Servei Territorial per a l'assistència al curs.   
2. L'anterior documentació l'hauran de presentar tots els aspirants, fins i tot els que ja figuren en els cursos ja efectuats, i els qui per qualsevol circumstància foren exclosos en els cursos anteriors.   
3. El termini de presentació d'instàncies acabarà el pròxim dia 10 de setembre.   
4. Les sol·licituds hauran d'adreçar-se a l'Il-lm. Sr. Director de l'institut Valencià d'Administració Pública, c/ Museu, número 3, 46519, València, i s'hi indicarà el curs que desitja realitzar, i les dades personals i administratives referents a llur lloc de treball.   
II. ACCES AL CURS.   
5. Podran accedir al curs tots els funcionaris que presten servei a la Comunitat Autònoma Valenciana.   
6. Les Conselleries hauran d'abonar a la Caixa d'Estalvis de València, Urbana Carme, Padre Huérfanos, 4-6, c/c número 387722254127 a nom. de «Generalitat Valenciana. Conselleria d'Hisenda, IVAP, Pagaments per compte alié», els drets del curs, que pugen a 5.000 pessetes per cada seleccionat.   
7. El nombre màxim d'alumnes serà de 20 per curs.   
8. En finalitzar el curs s'atorgaran certificats de participació i aprofitament si s'escau. La falta d'assistència sense justificar superior a un 10% de les hores lectives, motivarà l'exclusió del curs.   
9. Els aspirants seleccionats hauran de presentar en el termini de quinze dies fotocòpia del document comptable R.C. de retenció de crèdit.   
III. REQUISITS.   
10. Per a ser seleccionat es tindrà en compte preferentment, tant per a Anglès com per a Francés:   
a) Nivell II: Els aprovats en el nivell inferior del curs 1986-87.   
b) Nivell III: Els aprovats en el nivell inferior del curs 1986-87.   
c) I i II d'Anglès i II Nivell de Francés: Els alumnes del curs 1986-87 que no hagen superat els exàmens pertinents i llur nombre de faltes no haja estat superior al 10% permès i no justificat.   
d) El nivell de Francés I-A estarà destinat a alumnes de nou ingrés amb coneixements mínims de l'idioma i el nivell Francés I-B per a aquells alumnes suspesos i que poguessen en un termini mínim de temps acoblar-se al nivell II.   
e) Per als alumnes de nou ingrés es tindran en compte aquelles sol·licituds que foren rebutjades en la convocatòria anterior, per diversos motius, no imputables als interessats, i seran acoblats en els distints nivells prèvia proa selectiva a efectuar a l'Escola Oficial d'idiomes, i sempre que quedassen vacants després d'incloure els alumnes dels apartats III a), b) i c); per la qual cosa es requereix que es tinguen coneixements mínims de l'idioma elegit.   
f) El fet d'efectuar la prova per a nous alumnes no comporta que hagen de ser admesos, per tal com aquesta admissió anirà en funció del nombre d'aspirants.   
IV DESENVOLUPAMENT.   
11. Les classes es desenvoluparan durant el curs escolar 1987/88 a l'escola Oficial d'idiomes amb horari a determinar i sempre dins de dues hores en dies alterns, a partir de la 6 de la vesprada uns cursos i de les 7 altres, amb començament en tot cas en el mes d'octubres d'enguany.   
València, 24 de juny de 1987.-El Director General: Andrés Morey Juan.